《买石得云饶》
宋代·林希逸

自笑生涯拙，天公意赠君。买来千载石，饶得四时云。

秃笔书新券，苍苔带旧纹。眼前长秀润，分外是氤氲。

定价元非玉，宜贫可当熏。时哉为雨去，利与世均分。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。